                                            dom
afsagt den 20. februar 2018 af østre landsrets 14. afdeling
(landsdommerne benedikte holberg, rosenløv og søren schou frandsen (kst.)).
14. afd. nr. s-2087-16:
anklagemyndigheden
mod
t
(cpr.nr. …95-…)
(advokat mariann jørn hansen, beskikket)
dom afsagt den 23. juni 2016 af retten i nykøbing falster (1-2919/2016) er anket af t med
påstand om formildelse for så vidt angår frakendelsestiden for den ubetingede
førerretsfrakendelse.
anklagemyndigheden har nedlagt endelig påstand om, at t frakendes retten til at føre
motordrevet køretøj, hvortil der kræves kørekort, bortset fra lille knallert, i 6 år regnet fra den
15. oktober 2017, jf. færdselslovens § 126, stk. 1, nr. 1 og 10, jf. § 128, stk. 2, jf. stk. 1, og i
øvrigt stadfæstelse.
t har nedlagt endelig påstand i overensstemmelse med anklagemyndighedens påstand.
parterne er enige om, at sagen kan afgøres på skriftligt grundlag, jf. retsplejelovens § 930 a.
anklagemyndigheden har i brev af 14. februar 2018 anført blandt andet følgende:
      ”tiltalte er ved nykøbing falsters dom af 23. juni 2016 af betydning for
      frakendelsen dømt for overtrædelse af færdselslovens § 117, stk. 2, nr. 3 og 6, jf. §
                                           - 2 -
53, stk. 1, (sagens forhold 2) og færdselslovens § 117, stk. 2, nr. 3 og 6, jf. § 54,
stk. 1, 1. pkt. (sagens forhold 3).
ad sagens forhold 2 fremgår af erklæring fra retsmedicinsk institut, at der i en
blodprøve udtaget af tiltalte er konstateret en alkoholkoncentration i blodet på
mindst 1,87 promille.
ad sagens forhold 3 fremgår af samme erklæring, at der er målt thc i en
koncentration på 0,0051 mg/kg i tiltaltes blod.
størrelsen af fradraget for analyseusikkerhed er i forbindelse med lov nr. 695 af 8.
juni 2017 blevet ændret til 33%. mindsteværdien af thc-koncentrationen i blodet
beregnes herefter på følgende måde: mindsteværdi = målt værdi – 33%.
det er herefter anklagemyndighedens opfattelse, at mindsteværdien af thc-
koncentrationen i tiltaltes blod i nærværende sag kan beregnes til 0,0034 mg/kg.
på den baggrund er det anklagemyndighedens opfattelse sagens forhold 3 er
omfattet af nugældende færdselslovs § 54, stk. 1, nr. 2.
tiltalte er af betydning tidligere dømt for overtrædelse af færdselslovens § 117,
stk. 1, jf. 53, stk. 1, ved dom af 19. januar 2015 fra retten i nykøbing falster.
tiltalte blev blandt andet herfor frakendt førerretten ubetinget i 3 år indtil den 15.
oktober 2017.
det fremgår af forarbejderne til lov nr. 695 af 8. juni 2017, at der ved
lovændringen forudsættes ingen ændring af den indbyrdes gentagelsesvirkning
mellem § 54, hvor mindsteværdien for thc-koncentrationen overstiger 0,003
mg/kg, og § 53.
det er herefter anklagemyndighedens opfattelse, at der både i sagens forhold 2 og
3 er tale om kørsel i andengangstilfælde.
i relation til spørgsmålet om frakendelse fører dette i sagens forhold 2, hvor
kørslen er fundet sted med en promille over 1,20, til en ubetinget frakendelse af
førerretten i 5 år.
i sagens forhold 3 fører dette efter forarbejderne til en ubetinget frakendelse af
førerretten i 3 år.
ved fastsættelsen af frakendelsestiden i sager, hvor der isoleret set sker ubetinget
frakendelse for både overtrædelse af § 53 og § 54 ved samme kørsel, bør der ske
modereret kumulation.
anklagemyndigheden finder på den baggrund, at den samlede frakendelsestid bør
fastsættes til 6 år, jf. færdselslovens § 126, stk. 1, nr. 1 og nr. 10, jf. § 128, stk. 2,
jf. stk. 1.
henset til at tiltalte tidligere er frakendt førerretten ubetinget og på ny er fundet
skyldig i overtrædelse af § 53 og § 54, inden frakendelsestidens udløb, er det
                                                - 3 -
       anklagemyndighedens opfattelse, at frakendelsestiden bør regnes fra udløbet af
       den tidligere frakendelsestid, dvs. fra den 15. oktober 2017.
       …”
landsrettens begrundelse og resultat
landsretten tiltræder i overensstemmelse med anklagemyndighedens og ts samstemmende
påstande, at frakendelsestiden af de af anklagemyndigheden anførte grunde skal fastsættes til
6 år, jf. herved færdselslovens § 126, stk. 1, nr. 1 og 10, jf. § 128, stk. 2, jf. stk. 1.
i øvrigt stadfæstes dommen.
                                   thi kendes for ret:
byrettens dom i sagen mod t stadfæstes med den ændring, at frakendelsestiden fastsættes til
6 år.
statskassen skal betale sagens omkostninger for landsretten.
